Cuneiform Tablet Kt 88/k 152 (AKT 7a 112)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB iš-me-{d}IM DUMU DAM.GÀR KIŠIB lá-li-im KIŠIB kur-ub-IŠTAR ša 2 ma-na 4 GÍN KÙ.BABBAR ṣa-ru-pu-um i-ṣé-er en-um-a-šur a-šur-SIPA i-šu iš-tù ḫa-muš-tim ša li-ba-a ú i-ku-nim a-na 5 ḫa-am-ša-tim 0.5 ma-na 4 GÍN i-ša-qal 0.5 ma-na a-na 10 ḫa-am-ša-tim i-ša-qal 0.5 ma-na a-na 15 ḫa-am-ša-tim i-ša-qal ší-tí KÙ.BABBAR a-na 20 ḫa-am-ša-tim i-ša-qal šu-ma lá ìš-qúl ki-ma a-wa-at kà-ri-im 1.5 GÍN.TA i-na ITU.KAM ú-ṣa-áb ta-aḫ-sí-is-tum₁₀ a-ni-tum me-ḫa-ar ṭup-pì-im ḫa-ar-mì-im